**Tiszavasvári Város Önkormányzata**

**Képviselő-testületének**

**215/2017. (IX.19.) Kt. számú**

**h a t á r o z a t a**

**A tiszavasvári 0301/29 hrsz-ú ingatlan Magyar Állam részére történő értékesítéséről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban, valamint az önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendelet 9.§ (1) bekezdés p./ pontjában foglalt hatáskörében eljárva az alábbi határozatot hozza:

1. A Képviselő-testület **elfogadja** a **Magyar Nemzeti Vagyonkezelő Zártkörűen Működő Részvénytársaság (továbbiakban: MNV Zrt.)** 2017.09.08-án kelt MNV/01/7884-10/2017. iktatószámú levelében megküldött, a **tiszavasvári 0301/29 hrsz-ú** önkormányzati ingatlanra vonatkozó **vételi ajánlatát.**
2. A Képviselő-testületnek **szándékában áll értékesíteni** a Tiszavasvári Város Önkormányzata 1/1 tulajdoni hányadában lévő **tiszavasvári 0301/29 hrsz-ú,** kivett anyaggödör és fásított terület megnevezésű, 5,6383 ha nagyságú ingatlant (továbbiakban: ingatlan) a Magyar Állam képviseletében az állami vagyonról szóló 2007. évi CVI. törvény 17. § (1) e) pontja alapján eljáró **MNV Zrt-nek.**
3. Az ingatlan **vételára 5.600.000 Ft, mely összeg ÁFA-t nem tartalmaz**. Az értékesítés az általános forgalmi adóról szóló 2007. évi CXXVII. törvény 86. § (1) bekezdés k) pontja alapján mentes az ÁFA alól, tekintettel arra a tényre is, hogy a 88. § (1) bekezdés a) pontjában meghatározott adókötelessé tételi lehetőséggel nem élt az önkormányzat.
4. Az adásvételi szerződés létrejötte esetén az MNV Zrt. a vételárat az adásvételi szerződés mindkét fél általi aláírástól számított 8 munkanapon belül egy összegben, banki átutalással fizeti meg Tiszavasvári Város az Önkormányzata részére.
5. A Képviselő-testület kijelenti, hogy az 1. pontban szereplő ingatlanra vezetékjog van bejegyezve az E.ON Tiszántúli Áramhálózati Zrt. javára, mely 7589 m2 területre (22 kV-os közcélú légvezetékre) vonatkozik. Tiszavasvári Város Önkormányzata szavatosságot vállal a tiszavasvári 0301/29 hrsz-ú ingatlan per-, teher- és igénymentességéért, ide nem értve az E.ON Tiszántúli Áramhálózati Zrt. javára bejegyzett vezetékjogot.
6. A Képviselő-testület az 1. pontban szereplő ingatlant a megtekintett állapotban, az E.ON Tiszántúli Áramhálózati Zrt. javára bejegyzett vezetékjoggal terhelten kívánja értékesíteni.
7. A Képviselő-testület kinyilatkozza, hogy az 1. pontban szereplő ingatlan vonatkozásában nem áll fenn bérlet, vagy más jogcímen használati joga harmadik személynek.

8. Fenti határozat elfogadásával egyidejűleg hatályon kívül helyezi a 128/2017. (V.25.) Kt. számú határozatát.

Felkéri a polgármestert, hogy Képviselő-testület döntését küldje meg az MNV Zrt. részére.

Határidő: azonnal Felelős: Dr. Fülöp Erik polgármester

**dr. Fülöp Erik Badics Ildikó**

**polgármester jegyző**